Åge Hareide

Åge Fridtjof Hareide (1953–2025) var en norsk fotballspiller og senere fotballtrener. Han hadde mangeårig bakgrunn fra norsk og internasjonal fotball, både som spiller og trener. I 2017 ble han tildelt Kniksenprisen, og i 2019 ble han ble kåret til årets danske fotballtrener for 2018 og 2019.

Hareide var utdannet revisor og arbeidet i bank og som styreleder i et rederi i tillegg til å være proffspiller.
 Spiller 
Hareide vokste opp på Hareid og begynte å spille organisert fotball som tiåring for Hareid Idrettslag. Det var et naturlig valg for ham å dra videre til Idrottslaget Hødd som da var et toppserielag og hadde tilhold i Ulsteinvik. I 1970 debuterte han seksten år gammel for Hødds A-lag, og året etter spilte han fast på laget. Etter fem sesonger gikk han til Molde, hvor han etablerte seg som stopper og ble kåret til årets spiller i norsk fotball av VG i 1980. I 1981 ble han den andre nordmannen i moderne tid som ble profesjonell i England, først i Manchester City FC og senere i Norwich City FC.

Han spilte totalt 50 landskamper for Norge mellom 1976 og 1986, og returnerte til Molde Fotballklubb i 1984 før han avsluttet karrieren i 1987.

 Trener 
Hareide var trener for Molde Fotballklubb, Helsingborgs IF, Brøndby IF, Rosenborg Ballklub, Örgryte IS og Viking FK. Han trente Brøndby, Helsingborg og Rosenborg til seriemesterskap, og er med det en av få trenere som har blitt seriemester i tre land. Han trente også Molde, Helsingborg og Rosenborg til hvert sitt cupmesterskap.

 Molde 
Etter proffkarrieren i England gikk han tilbake til Molde, der han først var spiller, og fra 1987 trener. Han arbeidet samtidig i en bank, var vararepresentant for Høyre i bystyret og var styreformann for et fiskebåtrederi. I 1991 ble han bedt om å slutte som trener midt i sesongen. I 1992 ble han trener for Norges G16-landslag. Da Molde i 1993 ble overtatt av investorene Kjell Inge Røkke og Bjørn Rune Gjelsten, ble Hareide først ansatt som direktør i klubben, før han på sommeren igjen tok over som hovedtrener. I sin andre trenerperiode i Molde ledet han klubben til cupmesterskap i 1994, etter seier mot Lyn på Ullevaal. I semifinalen ble seriemester Rosenborg slått ut.

 Brøndby og Rosenborg 
Før Brøndby ble seriemestre i 2002 (sitt første seriemesterskap siden 1998) sluttet Hareide som hovedtrener for å inngå et «fotballsølibat». Hareide maktet derfor aldri å føre Brøndby til seriemesterskap i sin periode som hovedtrener i klubben. «Fotballsølibatet» holdt i to dager, før han overtok jobben som trener for Rosenborg, etter Nils Arne Eggen. Sesongen 2003 tok Rosenborg både serie- og cupmesterskap under hans ledelse.

 Seriegull i tre land 
Bragden med seriegull i minst tre forskjellige land deler han med Sven-Göran Eriksson, Trond Sollied, Giovanni Trapattoni, José Mourinho, Ernst Happel og Carlo Ancelotti.

 Landslaget 
Da Nils Johan Semb gikk av som landslagstrener i 2003, ble Åge Hareide lansert som eneste reelle kandidaten. Han var under kontrakt med Rosenborg, men takket først ja, og deretter nei da han så hvor mye bråk dette medførte. Det ble mye oppstyr i både trønderklubben og i media. Etterhvert fikk han forlate klubben til fordel for landslagsjobben.

Fra 2003 til 2008 var han trener for Norges herrelandslag i fotball. Hareide trakk seg som landslagssjef 8. desember 2008, etter et av tidenes verste år for det norske landslaget. Landslaget gikk gjennom 2008 uten å vinne én eneste kamp, noe som ikke hadde skjedd siden 1978.

I filmen Lange Flate Ballær hadde han en liten cameorolle som landslagstrener.

 Viking 
Hareide gikk til den svenske klubben Örgryte IS i 2009, i et forsøk på å berge klubben fra nedrykk.  Örgryte IS rykket ned, og Hareide gikk 1. desember 2009 til Viking FK hvor han erstattet Uwe Rösler.«Åge Hareide endelig bekreftet i Viking» , av Per Steinar Markussen, fotballmagasinet.no, 1. desember 2009. Besøkt 2. juni 2014. Viking kunngjorde i etterkant av Egil Østenstads avgang som fotballdirektør i Viking FK at Hareide ville bli manager i klubben, samt at Josep Clotet Ruiz ville ta over som trener, tilsvarende strukturen man finner i engelske klubber, samt den Molde FK hadde, med Ole Gunnar Solskjær som manager og Mark Dempsey som trener.

 Sverige 
mini|Hareide som Malmö-trener i 2014.
Da Conny Carlson trakk seg som trener for Helsingborgs IF i juni 2012 overtok Hareide som trener for resten av 2012-sesongen.Helsingborgs IF - Coony slutar och Åge Hareide tar över för hösten, besøkt 7. november 2014. Etter endt kontrakt flyttet han tilbake til Molde.

I juni 2013 ble han ansatt som daglig leder i Aukra næringsforum, og uttalte at han var ferdig som fotballtrener for godt. Men 9. januar 2014 ble det kjent at han ville overta som hovedtrener for Malmö FF. Han ledet laget fram til seriegull i Allsvenskan for andre år på rad, og de sikret serietittelen tre runder før slutt. Malmø gjorde det også godt i Mesterligaen, der de kvalifiserte seg til gruppespillet, og i november ble han kåret til «Årets trener» i Allsvenskan.

 Danmark 
Morten Olsen trakk seg som landslagstrener for Danmarks herrelandslag i fotball da de ikke greide å kvalifisere seg til EM i fotball 2016, og Hareide ble presentert som ny landslagssjef 10. desember 2015. Hans første kamp var 24. mars 2016, der Danmark slo Island 2–1. Danmark deltok i Sommer-OL 2016, der de ble slått ut av Nigeria i kvartfinalen, etter at de tapte 0–2. Hareide greide å få Danmark kvalifisert til VM i fotball 2018, der de tapte åttendedelsfinalen for Kroatia, på straffesparkkonkurranse.

I februar 2020 ble han kåret til «Årets trener» i Danmark for 2019, av de andre fotballtrenerne i Danmark, for andre år på rad. Danmark ble ikke kvalifisert til sommer-OL 2020. Avtalen hans med det danske fotballforbundet utløp sommeren 2020, med planer om å lede Danmark gjennom sluttspillet i EM i fotball 2020 (til 1. august). Da dette mesterskapet ble utsatt til 2021 grunnet koronapandemien fikk han i mars beskjed om at han hadde ledet sin siste kamp som dansk landslagstrener. Han endte med 42 kamper som dansk landslagstrener, med 21 seire, 18 uavgjort og tre tap.

Da han avsluttet arbeidet med det danske landslaget, ble han utnevnt til ridder av Dannebrogordenen.

 Tilbake til Rosenborg 
I august 2020 ble han ansatt som ny hovedtrener for Rosenborg Ballklub. I juli 2021 ble det kjent at Hareide hadde bestemt seg for å pensjonere seg som fotballtrener ved sesongslutt.

 Comeback og tilbake til Malmö FF 
I september 2022 ble han ansatt som hovedtrener for den svenske klubben Malmö FF ut 2022-sesongen, og gjorde med det comeback fra pensjonisttilværelsen.

 Island 
I april 2023 gjorde han nok et comeback, da han ble ansatt som ny landslagstrener for .

 Privat 
Faren og hans eldre bror var sjømenn og hadde liten interesse for fotball. Åge Hareide fortalte i et intervju at faren hadde vært en av de første på Newfoundland, at han hadde vært på selfangst i Kvitsjøen, jaktet hvalross og isbjørn på Svalbard og drevet sildefiske på Island.

På midten av 1980-tallet utga Olaus Brunvoll boken Åge Hareide, som handlet om oppveksten og om oppholdet i England. Boken skapte overskrifter i Norge, spesielt om oppvarmingen man hadde i England, da de satte seg på radiatorovner eller i badekaret. Før de sprang ut på banen, fikk alle en slurk engelsk brandy. Dette gjentok seg i pausen på kampen.

I 1981 lanserte fotballlederen Tom A. Schanke en egen stortingsliste, og promoterte Hareide som fiskeriminister. Dette var ikke et seriøst politisk utspill, men Hareide uttalte at om han ikke lyktes med Norges landslag, vil drømmejobben være å bli fiskeriminister.

I november 2025 offentliggjorde familien at Hareide hadde blitt diagnostisert med hjernekreft i juli samme år. Åge Hareide døde 18. desember 2025, 72 år gammel.

 Utmerkelser og priser 
 Utmerkelser 
 60px Ridder av Dannebrog (2020)

 Priser 
 2017: Kniksens hederspris
 2026: Norges Fotballforbunds gullmerke (posthumt)

 Kamper som landslagssjef for Norge 
DatoStedTypeMotstanderResultatMålTilskuere22. januar 2004HongkongPrivatlandskampSverige3–0Frode Johnsen, Håvard Flo 225. januar 2004HongkongPrivatlandskampHonduras3–1Harald M. Bratbakk, Frode Johnsen, Magne Hoseth28. januar 2004SingaporePrivatlandskampSingapore5–2Anders F. Stadheim, Alexander Aas, Håvard Flo 2, Harald M. Brattbakk18. februar 2004BelfastPrivatlandskampNord-Irland4–1Morten Gamst Pedersen 2, Steffen Iversen, Selvmål28. april 2004OsloPrivatlandskampRussland3–2 Andresen, Sigurd Rushfeldt, Jan Gunnar Solli1143527. mai 2004OsloPrivatlandskampWales0–018. august 2004OsloPrivatlandskampBelgia2–2Frode Johnsen, Vidar Riseth4. september 2004PalermoVM-kvalikItalia1–2John Carew8. september 2004OsloVM-kvalikBelarus1–1Vidar Riseth9. oktober 2004GlasgowVM-kvalikSkottland1–0Steffen Iversen13. oktober 2004OsloVM-kvalikSlovenia3–0John Carew, Morten Gamst Pedersen, Alexander Ødegaard16. november 2004Craven Cottage, LondonPrivatlandskampAustralia2–2Steffen Iversen, Morten Gamst Pedersen22. januar 2005Kuwait stadionPrivatlandskampKuwait1–1Raymond Kvisvik20025. januar 2005National stadionPrivatlandskampBahrain1–0Raymond Kvisvik28. januar 2005AmmanPrivatlandskampJordan0–09. februar 2005National stadiumPrivatlandskampMalta3–0Sigurd Rushfeldt 2, John Arne Riise30. mars 2005Stadion RepublicanVM-kvalikMoldova0–020. april 2005A. le Coq ArenaPrivatlandskampEstland2–1Frode Johnsen, Daniel Braaten24. mai 2005Ullevaal Stadion, OsloPrivatlandskampCosta Rica1–0Frode Johnsen4. juni 2005Ullevaal Stadion, OsloVM-kvalikItalia 0–08. juni 2005RåsundaPrivatlandskampSverige3–2Selvmål, Thorstein Helstad, Steffen Iversen17. august 2005UllevaalPrivatlandskampSveits0–23. september 2005Arena PetrolVM-kvalikSlovenia3–2John Carew, Claus Lundekvam, Morten Gamst Pedersen7. september 2005Ullevaal Stadion, OsloVM-kvalikSkottland1–2Ole Martin Årst8. oktober 2005Ullevaal Stadion, OsloVM-kvalikMoldova1–0Sigurd Rushfeldt12. oktober 2005Dinamo StadionVM-kvalikBelarus1–0Thorstein Helstad12. november 2005UllevaalVM-kvalikTsjekkia0–116. november 2005Toyota ArenaVM-kvalikTsjekkia0–125. januar 2006Monster Park, San FranciscoPrivatlandskampMexico1–2Ole Martin Årst29. januar 2006Home Depot CenterPrivatlandskampUSA0–51. mars 2006Stade Léopold Sédar SenghorPrivatlandskampSenegal1–2Erik Hagen24. mai 2006Ullevaal Stadion, OsloPrivatlandskampParaguay2–2Frode Johnsen 21. juni 2006Ullevaal Stadion, OsloPrivatlandskampSør-Korea0–016. august 2006Ullevaal Stadion, OsloPrivatlandskampBrasil1–1Morten Gamst Pedersen2. september 2006Ferenc Szusza StadionEM-kvalikUngarn4–1 Gunnar Solskjær 2, Fredrik Strømstad, Morten Gamst Pedersen90006. september 2006Ullevaal Stadion, OsloEM-kvalikMoldova2–0Fredrik Strømstad, Steffen Iversen7. oktober 2006Karaiskaki StadionEM-kvalikHellas0–115. november 2006Røde Stjerne StadionEM-kvalikSerbia1–1John Carew7. februar 2007Kantrida Stadion, RijekaPrivatlandskampKroatia1–2Petter Vaagan Moen24. mars 2007Ullevaal Stadion, OsloEM-kvalikBosnia-Hercegovina1–2John Carew28. mars 2007Frankfurts VM-stadionVM-kvalikTyrkia2–2Simen Brenne, Martin AndresenIngen2. juni 2007Ullevaal Stadion, OsloEM-kvalikMalta4–0Kristofer Hæstad, Thorstein Helstad, Steffen Iversen, John Arne Riise6. juni 2007Ullevaal Stadion, OsloEM-kvalikUngarn4–0Steffen Iversen, Daniel Braaten, John Carew 222. august 2007Ullevaal Stadion, OsloPrivatlandskampArgentina2–1John Carew 28. september 2007Zimbru StadionEM-kvalikMoldova1–0Steffen Iversen12. september 2007Ullevaal Stadion, OsloEM-kvalikHellas2–2John Carew, John Arne Riise17. oktober 2007Asim Ferhatovic Hase StadionEM-kvalikBosnia-Hercegovina2–0Erik Hagen, Bjørn Helge Riise17. november 2007Ullevaal Stadion, OsloEM-kvalikTyrkia1–2Erik Hagen21. november 2007National stadiumEM-kvalikMalta4–1Steffen Iversen 3, Morten Gamst Pedersen6. februar 2008Racecourse GroundPrivatlandskampWales0–326. mars 2008Gradski StadionPrivatlandskampMontenegro1–3John Carew28. mai 2008Ullevaal Stadion, OsloPrivatlandskampUruguay2–2Tarik Elyounoussi, John Arne Riise20. august 2008Ullevaal Stadion, OsloPrivatlandskampIrland1–1Tore Reginiussen6. september 2008Ullevaal Stadion, OsloVM-kvalikIsland2–2Steffen Iversen 211. oktober 2008Hampden ParkVM-kvalikSkottland0–015. oktober 2008Ullevaal Stadion, OsloVM-kvalikNederland0–119. november 2008Dnipro ArenaPrivatlandskampUkraina0–1
Tilsammen 58 kamper, 24 seiere, 18 uavgjort, 16 tap

 Referanser 

 Litteratur 




 Eksterne lenker 



Kategori:Norske fotballspillere
Kategori:Norske landslagsspillere i fotball for herrer
Kategori:Trenere i Fotball-VM 2018
Kategori:Fotballspillere for IL Hødd
Kategori:Fotballspillere for Molde FK
Kategori:Fotballspillere for Manchester City FC
Kategori:Fotballspillere for Norwich City FC
Kategori:Norske fotballtrenere
Kategori:Fotballtrenere for Molde FK
Kategori:Fotballtrenere for Rosenborg Ballklub
Kategori:Fotballtrenere for Viking FK
Kategori:Fotballtrenere for Brøndby IF
Kategori:Norske fotballspillere i England
Kategori:Trenere for Norges herrelandslag i fotball
Kategori:Trenere for Danmarks herrelandslag i fotball
Kategori:Fotballtrenere for Malmö FF
Kategori:Fotballtrenere for Helsingborgs IF
Kategori:Riddere av Dannebrogordenen
Kategori:Personer fra Ulstein kommune